ΟΙ ΠΕΡΙ ΠΟΛΙΤΙΚΗΣ ΑΕΡΟΠΟΡΙΑΣ ΝΟΜΟΙ ΤΟΥ 2002 ΕΩΣ 2020

Κανονισμοί δυνάμει του άρθρου 259

|  |  |  |  |
| --- | --- | --- | --- |
| 213 (Ι) του 2002  114 (Ι) του 2004  83 (Ι) του 2005  70 (Ι) του 2006  159 (I) του 2007  6 (Ι) του 2008  112 (Ι) του 2008  49 (Ι) του 2011  96 (Ι) του 2011  12 (Ι) του 2012  124 (Ι) του 2012  98 (Ι) του 2014  72 (I) του 2015  108 (Ι) του 2019  106(Ι) του 2020. | | Το Υπουργικό Συμβούλιο, ασκώντας τις εξουσίες που του χορηγούνται δυνάμει του άρθρου 259 του περί Πολιτικής Αεροπορίας Νόμου, εκδίδει τους ακόλουθους Κανονισμούς: | |
|  | |  | |
| Συνοπτικός τίτλος. | | 1. Οι παρόντες Κανονισμοί θα αναφέρονται ως οι περί Πολιτικής Αεροπορίας (Εθνικό Πρόγραμμα Διευκολύνσεων Πολιτικής Αεροπορίας) Κανονισμοί του 2022. | |
|  | |  | |
| Ερμηνεία. | | 2.-(1) Στους παρόντες Κανονισμούς, εκτός εάν προκύπτει από το κείμενο διαφορετική έννοια- | |
|  | |  | |
|  | | «Δημοκρατία» σημαίνει την Κυπριακή Δημοκρατία· | |
|  | |  | |
|  | | «Διευθυντής Έργου Παραχώρησης» σημαίνει τον εκπρόσωπο της Δημοκρατίας ο οποίος είναι αρμόδιος για τη διαχείριση της συμφωνίας παραχώρησης μεταξύ του Φορέα Διαχείρισης Αερολιμένα και της Κυβέρνησης της Δημοκρατίας· | |
|  | |  | |
|  | | «διευκόλυνση» σημαίνει τον συνδυασμό μέτρων, καθώς και υλικών και ανθρώπινων πόρων με σκοπό τη βελτιστοποίηση της ροής των αεροσκαφών, των πληρωμάτων, των επιβατών και του φορτίου στους αερολιμένες της Δημοκρατίας, διασφαλίζοντας παράλληλα τη συμμόρφωση με τους σχετικούς διεθνείς κανόνες και τη σχετική εθνική νομοθεσία· | |
|  | |  | |
|  | | «Εθνική Επιτροπή Διευκολύνσεων Πολιτικής Αεροπορίας» σημαίνει την Εθνική Επιτροπή Διευκολύνσεων Πολιτικής Αεροπορίας που ιδρύεται δυνάμει των προνοιών του Κανονισμού 3· | |
|  | |  | |
|  | | «Εθνικό Πρόγραμμα Διευκολύνσεων Πολιτικής Αεροπορίας» σημαίνει το Εθνικό Πρόγραμμα Διευκολύνσεων Πολιτικής Αεροπορίας που προνοείται στον Κανονισμό 4· | |
|  | |  | |
|  | | «Επιτροπή Διευκολύνσεων Αερολιμένα» σημαίνει την Επιτροπή Διευκολύνσεων Αερολιμένα που συστήνεται δυνάμει των προνοιών του Κανονισμού 7· | |
|  | |  | |
|  | | «Νόμος» σημαίνει τον περί Πολιτικής Αεροπορίας Νόμο· | |
|  | |  | |
|  | | «Παράρτημα Εννέα της Σύμβασης Διεθνούς Πολιτικής Αεροπορίας» σημαίνει το Παράρτημα Εννέα (Annex 9) της Σύμβασης Διεθνούς Πολιτικής Αεροπορίας, όπως αυτό εκδόθηκε και εκάστοτε τροποποιείται από τον Διεθνή Οργανισμό Πολιτικής Αεροπορίας και το οποίο ισχύει στη Δημοκρατία και δεσμεύει αυτή, σύμφωνα με τις διατάξεις του άρθρου 4 του περί της Σύμβασης Διεθνούς Πολιτικής Αεροπορίας του 1944 και Δεκατριών Πρωτοκόλλων αυτής του 1947 έως 1984 (Κυρωτικού) και περί Συναφών Θεμάτων Νόμου. | |
|  | |  | |
| 213 του 1988. | | «Σύμβαση Διεθνούς Πολιτικής Αεροπορίας» σημαίνει τη σύμβαση η οποία κυρώθηκε με τον περί της Σύμβασης Διεθνούς Πολιτικής Αεροπορίας του 1944 και Δεκατριών Πρωτοκόλλων αυτής του 1947 έως 1984 (Κυρωτικό) και περί Συναφών Θεμάτων Νόμο. | |
|  | |  | |
|  | | (2) Οποιοιδήποτε όροι περιέχονται στους παρόντες Κανονισμούς και δεν ορίζονται ειδικά σε αυτούς έχουν την έννοια που αποδίδεται στους όρους αυτούς από τον Νόμο. | |
|  | |  | |
| Ίδρυση Εθνικής Επιτροπής  Διευκολύνσεων  Πολιτικής Αεροπορίας. | | 3-(1) Ιδρύεται Εθνική Επιτροπή Διευκολύνσεων Πολιτικής Αεροπορίας με σκοπό την εκπόνηση, εφαρμογή και διαχείριση Εθνικού Προγράμματος Διευκολύνσεων Πολιτικής Αεροπορίας στην Δημοκρατία σύμφωνα με τις πρόνοιες του Κανονισμού 4, κατ’ εφαρμογήν της παραγράφου 8.17 του Παραρτήματος Εννέα της Σύμβασης Διεθνούς Πολιτικής Αεροπορίας. | |
|  | |  | |
|  | | (2) Η Εθνική Επιτροπή Διευκολύνσεων Πολιτικής Αεροπορίας, απαρτίζεται από τα ακόλουθα πρόσωπα: | |
|  | |  | |
|  | (α) | | έναν (1) εκπρόσωπο του Υπουργείου Εξωτερικών, |
|  |  | |  |
|  | (β) | | έναν (1) εκπρόσωπο του Υπουργείου Υγείας, |
|  |  | |  |
|  | (γ) | | έναν (1) εκπρόσωπο του Υπουργείου Γεωργίας, Αγροτικής Ανάπτυξης και Περιβάλλοντος, |
|  |  | |  |
|  | (δ) | | έναν (1) εκπρόσωπο του Υφυπουργείο Τουρισμού |
|  |  | |  |
|  | (ε) | | έναν (1) εκπρόσωπο του Τμήματος Πολιτικής Αεροπορίας, |
|  |  | |  |
|  | (στ) | | έναν (1) εκπρόσωπο του Τμήματος Τελωνείων, |
|  |  | |  |
|  | (ζ) | | έναν (1) εκπρόσωπο του Τμήματος Ταχυδρομικών Υπηρεσιών, |
|  |  | |  |
|  | (η) | | έναν (1) εκπρόσωπο του Τμήματος Αρχείου Πληθυσμού και Μετανάστευσης, |
|  |  | |  |
|  | (θ) | | έναν (1) εκπρόσωπο της Υπηρεσίας Αλλοδαπών και Μετανάστευσης (Κλιμάκια Ελέγχου Διαβατηρίων) της Αστυνομίας Κύπρου, |
|  |  | |  |
|  | (ι) | | έναν (1) εκπρόσωπο της Διεύθυνσης Ασφάλειας Αεροδρομίων της Αστυνομία Κύπρου, |
|  |  | |  |
|  | (ια) | | έναν (1) εκπρόσωπο της Πυροσβεστικής Υπηρεσίας Κύπρου, |
|  |  | |  |
|  | (ιβ) | | τον Διευθυντής Έργου Παραχώρησης, |
|  |  | |  |
|  | (ιγ) | | έναν (1) εκπρόσωπο του Φορέα Διαχείρισης Αερολιμένων της Δημοκρατίας, |
|  |  | |  |
|  | (ιδ) | | έναν (1) εκπρόσωπο της Επιτροπής Διευκολύνσεων Αερολιμένα. |
|  |  | |  |
|  | | (3) Σε περίπτωση κωλύματος των προσώπων που καθορίζονται στην παράγραφο (2), ορίζονται από τις αντίστοιχες αρμόδιες υπηρεσίες ή φορείς αναπληρωματικά μέλη για να συμμετέχουν στις συνεδρίες της Εθνικής Επιτροπής Διευκολύνσεων Πολιτικής Αεροπορίας. | |
|  | |  | |
|  | | (4) Τα ορισθέντα σύμφωνα με τις πρόνοιες του παρόντος Κανονισμού μέλη της Εθνικής Επιτροπής Διευκολύνσεων Πολιτικής Αεροπορίας εκφέρουν απόψεις και θέσεις της υπηρεσίας ή του φορέα που εκπροσωπούν και λαμβάνουν τα απαραίτητα μέτρα για τη στήριξη του έργου της Εθνικής Επιτροπής Διευκολύνσεων Πολιτικής Αεροπορίας. | |
|  | |  | |
|  | | (5) Στις συνεδρίες της Εθνικής Επιτροπής Διευκολύνσεων Πολιτικής Αεροπορίας δυνατόν να καλούνται ειδικοί εμπειρογνώμονες, με σκοπό να την συμβουλεύουν σε διάφορα θέματα της αρμοδιότητάς τους. | |
|  | |  | |
|  | | (6) Ως πρόεδρος της Εθνικής Επιτροπής Διευκολύνσεων Πολιτικής Αεροπορίας ορίζεται ο Διευθυντής της Αρμόδιας αρχής ή εξουσιοδοτημένος από το Διευθυντή λειτουργός αυτής. | |
|  | |  | |
|  | | (7) Η Εθνική Επιτροπή Διευκολύνσεων Πολιτικής Αεροπορίας συνεργάζεται με άλλες επιτροπές οι αρμοδιότητες των οποίων σχετίζονται με θέματα αεροδρομίων και εν γένει αερομεταφορών. | |
|  | |  | |
|  | | (8) Η Εθνική Επιτροπή Διευκολύνσεων Πολιτικής Αεροπορίας συνεργάζεται, ειδικότερα, με την Εθνική Επιτροπή Ασφάλειας Πολιτικής Αεροπορίας, που ιδρύεται δυνάμει των διατάξεων του άρθρου 8Α του Νόμου, με σκοπό την ταχεία επίλυση των θεμάτων που αφορούν την ασφάλεια (aviation security) της πολιτικής αεροπορίας, καθώς και τις διευκολύνσεις της πολιτικής αεροπορίας. | |
|  | |  | |
|  | | (9) Λειτουργός της Αρμόδιας αρχής, με οδηγίες του Διευθυντή της, παρέχει υπηρεσίες γραμματέα στην Εθνική Επιτροπή Διευκολύνσεων Πολιτικής Αεροπορίας. | |
|  | |  | |
| Εθνικό Πρόγραμμα Διευκολύνσεων Πολιτικής Αεροπορίας. | | 4-(1) Ο σκοπός του Εθνικού Προγράμματος Διευκολύνσεων Πολιτικής Αεροπορίας είναι να καθορίζει το πλαίσιο καθοδήγησης και βελτιστοποίησης της ροής αεροσκαφών, πληρωμάτων, επιβατών και φορτίου στους αερολιμένες και να συμβάλλει στη βελτίωση της εξυπηρέτησης των επιβατών, διατηρώντας συγχρόνως ασφαλές περιβάλλον πολιτικής αεροπορίας στο οποίο παρέχονται υπηρεσίες με αξιόπιστο και αποτελεσματικό τρόπο. | |
|  | |  | |
|  | | (2) Το Εθνικό Πρόγραμμα Διευκολύνσεων Πολιτικής Αεροπορίας έχει στόχο να συντονίσει και να εναρμονίσει τα συμφέροντα όλων των φορέων οι οποίοι συμμετέχουν στην παροχή διευκολύνσεων, όπως κρατικές υπηρεσίες, αερομεταφορείς, εμπορικοί χρήστες και διαχειριστές αεροδρομίου, για την προώθηση της ανάπτυξης ασφαλούς, αξιόπιστης και βιώσιμης βιομηχανίας αεροπορικών μεταφορών, επιδιώκοντας να- | |
|  | |  | |
|  | | (α) | διατηρήσει, βελτιώσει ή αυξήσει την ποιότητα ροής αεροσκαφών, πληρωμάτων, επιβατών και φορτίου· |
|  | |  |  |
|  | | (β) | διατηρήσει, να βελτιώσει ή αυξήσει το επίπεδο εξυπηρέτησης επιβατών· |
|  | |  |  |
|  | | (γ) | βελτιώσει τη σχέση κόστους και αποτελεσματικότητας και να αυξήσει την αποδοτικότητα των διαδικασιών· |
|  | |  |  |
|  | | (δ) | διευκολύνει και να ενθαρρύνει την ανάπτυξη των αεροπορικών μεταφορών· |
|  | |  |  |
|  | | (ε) | διασφαλίσει την εφαρμογή του συνόλου της οικείας νομοθεσίας· και |
|  | |  |  |
|  | | (στ) | στηρίξει προληπτικά την ανάπτυξη καινοτόμων στρατηγικών για την αντιμετώπιση θεμάτων διευκολύνσεων στον κλάδο των αεροπορικών μεταφορών και γενικά του περιβάλλοντος της πολιτικής αεροπορίας. |
|  | |  | |
| Στόχοι και αρμοδιότητες της Εθνικής Επιτροπής Διευκολύνσεων  Πολιτικής Αεροπορίας. | | 5-(1) Οι κύριοι στόχοι και αρμοδιότητες της Εθνικής Επιτροπής Διευκολύνσεων Πολιτικής Αεροπορίας είναι οι ακόλουθοι: | |
|  | |  | |
|  | | (α) | H διασφάλιση και επίτευξη συντονισμού μεταξύ των αρμόδιων υπουργείων και υπηρεσιών καθώς και φορέων του ιδιωτικού τομέα· |
|  | |  |  |
|  | | (β) | η εκπόνηση, εφαρμογή και διαχείριση του Εθνικού Προγράμματος Διευκολύνσεων Πολιτικής Αεροπορίας, το οποίο υλοποιείται μέσω προγράμματος εργασίας που εκπονείται ετησίως· |
|  | |  |  |
|  | | (γ) | η εξέταση συστάσεων που υποβάλλονται από φορείς, που δεν είναι μέλη της Εθνικής Επιτροπής Διευκολύνσεων Πολιτικής Αεροπορίας∙ |
|  | |  |  |
|  | | (δ) | η ενθάρρυνση ανάπτυξης βέλτιστων πρακτικών σε όλους τους τομείς των διευκολύνσεων, όπως, χωρίς περιορισμό, η μετανάστευση ή/και ο χειρισμός ατόμων με αναπηρίες· |
|  | |  |  |
|  | | (ε) | η ενημέρωση των υπουργείων, τμημάτων και υπηρεσιών της Δημοκρατίας, καθώς και άλλων ενδιαφερομένων για σημαντικές εξελίξεις στον τομέα της πολιτικής αεροπορίας και η υποβολή συστάσεων προς τους αρμόδιους φορείς και υπηρεσίες για θέματα που σχετίζονται με το Εθνικό Πρόγραμμα Διευκολύνσεων Πολιτικής Αεροπορίας· |
|  | |  |  |
|  | | (στ) | η ενίσχυση των διαδικασιών και ενεργός στήριξη για την ανάπτυξη καινοτόμων στρατηγικών για την αντιμετώπιση θεμάτων διευκολύνσεων στον τομέα των αεροπορικών μεταφορών και γενικά της πολιτικής αεροπορίας· |
|  | |  |  |
|  | | (ζ) | η αξιολόγηση του επιπέδου των διευκολύνσεων στους διεθνείς αερολιμένες της Δημοκρατίας και η υποβολή προτάσεων για βελτίωση και/ή επίλυση θεμάτων διευκολύνσεων· |
|  | |  |  |
|  | | (η) | η ενημέρωση για τη λειτουργία των Επιτροπών Διευκολύνσεων Αερολιμένων, στους αερολιμένες της Δημοκρατίας, προκειμένου να διασφαλίζεται ότι οι πρακτικές ή/και οι διαδικασίες που εφαρμόζονται στα αεροδρόμια είναι σύμφωνες τόσο με την ισχύουσα νομοθεσία όσο και με τα πρότυπα και τις συστάσεις πρακτικής του Διεθνούς Οργανισμού Πολιτικής Αεροπορίας (ICAO)· |
|  | |  |  |
|  | | (θ) | η εφαρμογή του Παραρτήματος Εννέα της Σύμβασης Διεθνούς Πολιτικής Αεροπορίας και, εφόσον κρίνεται αναγκαίο, η ενημέρωση του Διεθνούς Οργανισμού Πολιτικής Αεροπορίας (ICAO), μέσω της Αρμόδιας αρχής για πιθανές παρεκκλίσεις, σύμφωνα με το άρθρο 38 της Σύμβασης Διεθνούς Πολιτικής Αεροπορίας· |
|  | |  |  |
|  | | (ι) | η συζήτηση των διεθνών εξελίξεων και της διαφοροποίησης των σχετικών με τις διευκολύνσεις κανόνων, όπως τροποποιήσεις του Παραρτήματος Εννέα της Σύμβασης Διεθνούς Πολιτικής Αεροπορίας ή του Εγχειριδίου 30 της Διεθνούς Διάσκεψης Πολιτικής Αεροπορίας (ECAC, Doc 30, Μέρος Ι)· |
|  | |  |  |
|  | | (ια) | η συμμόρφωση με τη νομοθεσία της Ευρωπαϊκής Ένωσης η οποία σχετίζεται με θέματα διευκολύνσεων· |
|  | |  |  |
|  | | (ιβ) | η διασφάλιση ότι οι δραστηριότητες στους αερολιμένες πραγματοποιούνται κατά τρόπο που να επιτυγχάνεται αποτελεσματική συμμόρφωση με την οικεία νομοθεσία, χωρίς να επηρεάζεται αρνητικά η παραγωγικότητα των φορέων των αεροδρομίων και των εμπλεκόμενων κυβερνητικών υπηρεσιών. |
|  | |  | |
| Συνεδρίες Εθνικής Επιτροπής Διευκολύνσεων Πολιτικής Αεροπορίας. | | 6-(1) Η Εθνική Επιτροπή Διευκολύνσεων Πολιτικής Αεροπορίας συνεδριάζει κάθε έξι (6) μήνες ή όποτε ζητηθεί γραπτώς από την πλειοψηφία των μελών της. | |
|  | |  | |
|  | | (2) Ο πρόεδρος της Εθνικής Επιτροπής Διευκολύνσεων Πολιτικής Αεροπορίας συγκαλεί συνεδρίες αυτής, όποτε τούτο κρίνεται αναγκαίο, με σκοπό την εκτίμηση μιας κατάστασης ή την επίλυση προκυψάντων επιχειρησιακών προβλημάτων. | |
|  | |  | |
|  | | (3) Τα μέλη της Εθνικής Επιτροπής Διευκολύνσεων Πολιτικής Αεροπορίας συμμετέχουν σε κάθε συνεδρία της και δυνατόν να αντικατασταθούν από τον αναπληρωτή τους, ο οποίος ορίζεται σύμφωνα με τις πρόνοιες της παραγράφου (3) του Κανονισμού 3 και έχει την ίδια ευθύνη και αρμοδιότητες με το τακτικό μέλος. | |
|  | |  | |
|  | | (4) Ο γραμματέας της Εθνικής Επιτροπής Διευκολύνσεων Πολιτικής Αεροπορίας είναι υπεύθυνος για την προετοιμασία των συνεδριών της Εθνικής Επιτροπής Διευκολύνσεων Πολιτικής Αεροπορίας σε συνεργασία με τον πρόεδρο αυτής, καθώς και για τη διανομή της ημερήσιας διάταξης τουλάχιστον είκοσι (20) εργάσιμες μέρες πριν από την καθορισθείσα ημερομηνία της συνεδρίας. | |
|  | |  | |
|  | | (5) Όλα τα έγγραφα και τα θέματα τα οποία επιθυμούν μέλη της Εθνικής Επιτροπής Διευκολύνσεων Πολιτικής Αεροπορίας να συζητηθούν ή να προστεθούν στην ημερήσια διάταξη συνεδρίας αυτής υποβάλλονται στον γραμματέα της τουλάχιστον δεκαπέντε (15) εργάσιμες ημέρες πριν από τη συνεδρία. | |
|  | |  | |
|  | | (6) Ο γραμματέας της Εθνικής Επιτροπής Διευκολύνσεων Πολιτικής Αεροπορίας, μετά από κάθε συνεδρία της, συντάσσει πρακτικά και περίληψη των αποφάσεων και τα κοινοποιεί στα μέλη αυτής εντός είκοσι (20) εργάσιμων ημερών από την ημερομηνία της συνεδρίας για σκοπούς οριστικοποίησής τους. | |
|  | |  | |
|  | | (7) Η Εθνική Επιτροπή Διευκολύνσεων Πολιτικής Αεροπορίας καθορίζει τις προτεραιότητές και ενέργειες τις οποίες κάθε υπηρεσία και φορέας πρέπει να αναλάβει στο πλαίσιο του προγράμματος εργασίας τα αποτελέσματα του οποίου ελέγχονται σε κάθε συνεδρία. | |
|  | |  | |
|  | | (8) Η Εθνική Επιτροπή Διευκολύνσεων Πολιτικής Αεροπορίας δύναται να οργανώνει τις εργασίες της σε ειδικές συναντήσεις υποομάδας και τα αποτελέσματα των εργασιών των υποομάδων υποβάλλονται στην Εθνική Επιτροπή Διευκολύνσεων Πολιτικής Αεροπορίας. | |
|  | |  | |
| Επιτροπή Διευκολύνσεων  Αερολιμένα. | | 7-(1) Σε κάθε δημόσιο αεροδρόμιο της Δημοκρατίας συστήνεται Επιτροπή Διευκολύνσεων Αερολιμένα με στόχο τον συντονισμό των θεμάτων διευκολύνσεων σε επίπεδο αεροδρομίου. | |
|  | |  | |
|  | | (2) Η Επιτροπή Διευκολύνσεων Αερολιμένα απαρτίζεται από χρήστες του αεροδρομίου και περιλαμβάνει, μεταξύ άλλων, εκπροσώπους των ακόλουθων φορέων: | |
|  | |  | |
|  | | (α) | Φορέας Διαχείρισης Αερολιμένα, ως πρόεδρο της Επιτροπής∙ |
|  | |  |  |
|  | | (β) | Τμήμα Πολιτικής Αεροπορίας∙ |
|  | |  |  |
|  | | (γ) | Υπηρεσία Αλλοδαπών και Μετανάστευσης (Κλιμάκια Ελέγχου Διαβατηρίων) της Αστυνομίας Κύπρου∙ |
|  | |  |  |
|  | | (δ) | Διεύθυνση Ασφάλειας Αεροδρομίων της Αστυνομίας Κύπρου∙ |
|  | |  |  |
|  | | (ε) | Υπουργείο Γεωργίας, Αγροτικής Ανάπτυξης και Περιβάλλοντος∙ |
|  | |  |  |
|  | | (στ) | Τμήμα Τελωνείων∙ |
|  | |  |  |
|  | | (ζ) | Τμήμα Ταχυδρομικών Υπηρεσιών∙ |
|  | |  |  |
|  | | (η) | Πυροσβεστική Υπηρεσία Κύπρου∙ |
|  | |  |  |
|  | | (θ) | Επιτροπή Αερομεταφορέων (AOC – Airline Operators Committee) ∙ |
|  | |  |  |
|  | | (ι) | Επιτροπή Χρηστών Αεροδρομίου - Φορείς Επίγειας Εξυπηρέτησης∙ |
|  | |  |  |
|  | | (κ) | Εγκεκριμένα Μεταφορικά Γραφεία (Regulated Agents). |
|  | |  |  |
|  | | (3) Η Επιτροπή Διευκολύνσεων Αερολιμένα συνεδριάζει κάθε τέσσερις (4) μήνες ή όποτε ζητηθεί γραπτώς από την πλειοψηφία των μελών της. | |
|  | |  | |
|  | | (4) Η Επιτροπή Διευκολύνσεων Αερολιμένα ορίζει εκπρόσωπο της, ο οποίος συμμετέχει, ως μέλος, της Εθνικής Επιτροπής Διευκολύνσεων Πολιτικής Αεροπορίας και ο οποίος εγείρει στην Εθνική Επιτροπή Διευκολύνσεων Πολιτικής Αεροπορίας, τα θέματα των διευκολύνσεων, που δεν δύνανται να επιλυθούν σε επίπεδο αεροδρομίου. | |
|  | |  | |
| Αρμοδιότητες της Επιτροπής Διευκολύνσεων Αερολιμένα. | | 8-(1) Η Επιτροπή Διευκολύνσεων Αερολιμένα είναι αρμόδια για- | |
|  | |  | |
|  | | (α) | την εφαρμογή και διαχείριση του Εθνικού Προγράμματος Διευκολύνσεων Πολιτικής Αεροπορίας σε επίπεδο αεροδρομίου∙ |
|  | |  |  |
|  | | (β) | την εξέταση και επίλυση προβλημάτων που ανακύπτουν σε σχέση με την ολοκλήρωση των διοικητικών διατυπώσεων των αεροσκαφών, των πληρωμάτων, των επιβατών, των αποσκευών, του φορτίου και του ταχυδρομείου∙ |
|  | |  |  |
|  | | (γ) | την υποβολή των κατάλληλων προτάσεων στην Εθνική Επιτροπή Διευκολύνσεων Πολιτικής Αεροπορίας, για αποφάσεις της Εθνικής Επιτροπής Διευκολύνσεων Πολιτικής Αεροπορίας που δεν μπορούν να υλοποιηθούν από την Επιτροπή Διευκολύνσεων Αερολιμένα∙ |
|  | |  |  |
|  | | (δ) | την ενημέρωση της Εθνικής Επιτροπής Διευκολύνσεων Πολιτικής Αεροπορίας, για τα θέματα των διευκολύνσεων στο αντίστοιχο αεροδρόμιο. |
|  | |  | |
| Επίσημη Εφημερίδα  Παράρτημα  Τρίτο (Ι):  29.4.2011 | | (2) Η Επιτροπή Διευκολύνσεων Αερολιμένα, συνεργάζεται με την Επιτροπή Ασφάλειας Αεροδρομίου, η οποία συγκροτήθηκε δυνάμει των προνοιών των περί Πολιτικής Αεροπορίας (Εθνικοί Κανονισμοί Ασφάλειας Πολιτικής Αεροπορίας) Κανονισμών, με σκοπό την ταχεία επίλυση των θεμάτων που αφορούν την ασφάλεια (aviation security) της πολιτικής αεροπορίας, καθώς και τις διευκολύνσεις της πολιτικής αεροπορίας.. | |
|  | |  | |

Αρ. Φακ.: 23.03.058.055-2021

ΑΔ/ΧΧ